《寿林通府景源七十次林见素韵》
明代·黄仲昭

伉俪稀年锡自天，仙经何用更钩玄。阶前菊映斑斓服，堂上歌喧锦绣筵。

老得身闲增矍铄，貌因德邵觉清妍。从今寿考谁堪并，万仞南山倚翠烟。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。